News Update: คาด เดนทิสเต้ จ่าย 100 ล้านบาท ต่อสัญญา ‘ลิซ่า BLACKPINK’ เป็นพรีเซนเตอร์อีก 1 ปี - FINNOMENA
‘เดนทิสเต้’ เผยว่า การต่อสัญญากับศิลปินตัวท็อประดับโลกอย่าง ลิซ่า-ลลิษา มโนบาล หรือ ‘ลิซ่า BLACKPINK’ ในการเป็น Brand Ambassador ให้แก่เดนทิสเต้อีกครั้งในปีหน้า
15 ก.ย. 2565

‘เดนทิสเต้’ เผยว่า การต่อสัญญากับศิลปินระดับโลกอย่าง ลิซ่า-ลลิษา มโนบาล หรือ ‘ลิซ่า BLACKPINK’ ในการเป็น Brand Ambassador ให้แก่เดนทิสเต้อีกครั้งในปีหน้า
ที่ผ่านมา หลัง ‘ลิซ่า BLACKPINK’ มานั่งแท่นแบรนด์แอมบาสเดอร์ ปรากฏว่ายอดขายเติบโตราว 15% ใน 1 ปี แม้อยู่ในช่วงสถานการณ์การระบาดของโควิด
ล่าสุด บริษัทได้มีการต่อสัญญากับลิซ่า ซึ่งนี่ไม่ใช่เรื่องง่าย เพราะมีหลายแบรนด์ที่ติดต่อลิซ่าให้เป็นแบรนด์แอมบาสซาเดอร์ แต่มีไม่ถึง 10 แบรนด์ ที่ลิซ่าเลือก ซึ่งหนึ่งในนั้นคือ ‘เดนทิสเต้’
The Standard Wealth รายงานโดยอ้างแหล่งข่าวแวดวงเอเจนซีว่า หากต้องการจ้างลิซ่ามาเป็นแบรนด์แอมบาสเดอร์ จะอยู่ที่ประมาณ 1-2 ล้านดอลลาร์สหรัฐ หรือราว 34-67 ล้านบาท ซึ่งเป็นแค่ ‘ค่าตัว’ ยังไม่รวมรายจ่ายอื่นๆ อีก
The Standard Wealth ระบุว่า “ความสำเร็จดังกล่าวทำให้เดนทิสเต้ตัดสินใจต่อสัญญาต่ออีก 1 ปี แม้ว่าจะต้องจ่ายเงินค่าตัวเพิ่มอีกนับ 100% ก็ตาม อันเนื่องมาจากความดังที่เพิ่มขึ้นของลิซ่า”
ซึ่งอาจเป็นเงินสูงถึง 100 ล้านบาทสำหรับการต่อสัญญา ซึ่งครอบคลุมทั้งค่าตัวและกิจกรรมอื่นๆ
สำหรับกลยุทธ์การทำตลาดต่อจากนี้ เดนทิสเต้ ตั้งเป้ายอดขายเติบโตเพิ่มขึ้นอีก 10% ซึ่งข้อมูลจากกรมพัฒนาธุรกิจการค้าพบว่า ปี 2564 บริษัท สยามเฮลท์ กรุ๊ป จำกัด มีรายได้รวม 2.4 พันล้านบาท เติบโต 17.71% และมีกำไร 73 ล้านบาท ลดลง 12.92%
ปัจจุบันเดนทิสเต้มีส่วนแบ่งการตลาด 7% เนื่องจากเป็นแบรนด์ที่ Hi-end ในขณะที่ส่วนแบ่งในตลาด Hi-end อยู่ที่ 85%
อ้างอิง:
https://mgronline.com/business/detail/9650000088659 
https://thestandard.co/lisa-blackpink-dentiste/
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ลิซ่า
เดนทิสเต้
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA